
E l ő t e r j e s z t é s
Mindszentkálla Község Önkormányzata Képviselő-testületének
2024. május 28-án tartandó ülésére

Tárgy: Jelentés Mindszentkálla Község Önkormányzatát és a Káli-Medence Idősek Otthonát érintő 2024. évi ellenőrzésekről  
Előterjesztő: Csombó Zoltán polgármester
Előkészítette: Kántorné Fülöp Szilvia pénzügyi ügyintéző
								Jogszabállyal nem ellentétes
								……………………………..
							        dr. Szabó Tímea, címzetes főjegyző

Tisztelt Képviselő-testület!

A zárszámadáshoz kapcsolódóan számot kell adni az előző évben az önkormányzatnál végzett ellenőrzésekről, illetve az ellenőrzések során feltárt esetleges hiányosságok pótlásáról, a tett intézkedésekről. Ezen törvényi előírásnak teszünk eleget az előterjesztés benyújtásával. 

2024. évben az alábbi ellenőrzés volt Mindszentkálla Község Önkormányzatánál:

I. Az Önkormányzat 2023 évi költségvetési beszámoló 11/D űrlap 3. 4. sorának ellenőrzése valamint a 2024 évi igénylés során feltűntetett adatok. Ez az idősek otthonát érintő támogatásokat jelentette, abból is a szakmai és nem szakmai dolgozókra érkező bértámogatások felhasználását. Erről kértek részletes adatszolgáltatást dolgozónként.
Az ellenőrzés során eltérést nem állapítottak meg, további teendő nem volt.

II. A Magyar Államkincstár Veszprém Vármegyei Igazgatósága hatósági dokumentum alapú ellenőrzést folytatott Mindszentkálla Község Önkormányzata tekintetében. Tárgya az IX. fejezetből nyújtott támogatások 2023 évi tényleges felhasználásával kapcsolatos ellenőrzés – bizonylati kimutatás kérése. A beszámoló 11/A ÉS 11/H űrlapján szereplő minimum két éves felhasználási kötöttséggel nyújtott támogatások ellenőrzése. Jelen esetben a szociális tűzifa támogatás volt csak
Az ellenőrzés során eltérést nem állapítottak meg, további teendő nem volt.

III. A Magyar Államkincstár Veszprém Megyei Igazgatósága hatósági dokumentum alapú ellenőrzést folytatott a Mindszentkálla Község Önkormányzata tekintetében. Az Önkormányzat a Magyarország 2024 évi központi költségvetéséről szóló 2023 évi LV. törvény IX. fejezetéből származó támogatás igénylés megalapozottságának ellenőrzése. Jogcíme: Falugondnoki vagy tanyagondnoki szolgálat.
Az ellenőrzés során eltérést nem állapítottak meg, további teendő nincs.

IV. Mindszentkálla Község Önkormányzata és a Káli-Medence Idősek Otthona 2022. évben megkezdett szabályszerűségi pénzügyi ellenőrzése tovább folytatódott a 2024 évben is. Az utóellenőrzésben kért pótolt és javított dokumentumok befogadásra kerültek. A további megvalósításról nyomon követés keretében győződnek meg
További intézkedés egyelőre nem szükséges

V. A Magyar Államkincstár Veszprém Vármegyei igazgatósága hatósági dokumentum alapú ellenőrzést folytatott Mindszentkálla Község Önkormányzata tekintetében. 
Tárgya: Az Önkormányzat központi költségvetéséből származó támogatások 2023 évi elszámolás megalapozottságának, felhasználás jogszerűségének ellenőrzése
Az Igazgatóság az Önkormányzat terhére a központi költségvetésből jogosulatlanul igénybe vett támogatás miatti visszafizetési kötelezettséget állapított meg az 1.3.1 Települési Önkormányzatok szociális és gyermek jóléti feladatainak egyéb támogatása jogcímen kapott támogatásnál.
Az Önkormányzat az előírt visszafizetési kötelezettségének eleget tett.

III. A 2024. évi ellenőrzési ütemtervben elfogadottak alapján az Önkormányzatnál szabályszerűségi belső ellenőrzés történt, az ellenőrzési programban meghatározottak alapján. Az ellenőrzést Kövessiné Müller Katalin belső ellenőr végezte. 
Az ellenőrzés tárgya: A számla kiállítás ellenőrzése, hogy megfelel-e a jogszabályi előírásoknak.
Az ellenőrzés további javallatot nem állapít meg, további intézkedés nem szükséges.

2024. évben az alábbi ellenőrzés volt A Káli-Medence Idősek Otthonánál:

I. A 2023. évi ellenőrzési ütemtervben elfogadottak alapján a Káli-Medence Idősek Otthonánál szabályszerűségi belső ellenőrzés történt, az ellenőrzési programban meghatározottak alapján. Az ellenőrzést Kövessiné Müller Katalin belső ellenőr végezte. 
Az ellenőrzés tárgya: Munkaruha elszámolás szabályszerűsége
Az ellenőrzés további javallatot nem állapít meg, további intézkedés nem szükséges.

II. Mindszentkálla Község Önkormányzata és a Káli-Medence Idősek Otthona 2022. évben megkezdett szabályszerűségi pénzügyi ellenőrzése tovább folytatódott a 2024 évben is. Az utóellenőrzésben kért pótolt és javított dokumentumok befogadásra kerültek. A további megvalósításról nyomon követés keretében győződnek meg
További intézkedés egyelőre nem szükséges

Kérem a tisztelt Képviselő-testületet, az előterjesztést elfogadni szíveskedjenek.


Határozati javaslat:

 …/2025. (…) HATÁROZATA

a 2024. évben végzett ellenőrzésekről szóló jelentésről

Mindszentkálla Község Önkormányzatának képviselő-testülete a 2024. évben Mindszentkálla Község Önkormányzatánál végzett ellenőrzésekről szóló jelentést tudomásul veszi. 

Mindszentkálla, 2025. május 28. 

Csomó Zoltán
polgármester

